Allgemeen in Stratenverkehr
geiht dat tämlich hektisch her.
Wenn een bekanntes Auto sühst,
ward dat meistens denn uck grüßt.
Wer dor denn in Auto sitt,
dat kriggt man faken gor nich mit.
Meistens so an Nummernschild
makt man sick ungefähr son Bild.
Landkreis Rotenborg anne Wümm
hett ROW, dat schall woll stimmen.
Bookstaben R un J dor achterran
staht dor för Resi un för Jan.
Wat ick in Nummernschild so heff,
sünd ganz eenfach Q un F.
Ick heff lange Tiet nich wüsst,
wat dat woll för een Namen is.
Mi sän poor Lüer: "Dat is doch klor,
Q un F passt wunnerbor.
Wat dat heet, seggt wi di.
Q F heet Quassel-Fidi."